Raasiku vald (Harju-Jaani kihelkond)
Raasiku vald (saksa keeles Gemeinde Rasik) oli vald Harju-Jaani kihelkonnas Harjumaal. Vallamaja asus Raasiku külas. Vald moodustati 1898. aastal. 1939. aasta valdade reformiga läks valla maa-ala uue Raasiku valla koosseisu, välja arvatud Paasiku küla ja asunduse maa-alad, mis läksid Anija valda, ning Kostivere ja Haljava mõisa järgi olevate kruntide nr A-96, A-97, A-98, 14, 15 ja 19 ning Paasiku mõisa järgi olevate kruntide nr 1 ja 4 maa-alad, mis läksid Jõelähtme valda.